Α4-0269/95

Πρόταση οδηγίας του Συμβουλίου που τροποποιεί την οδηγία 91/439/ΕΟΚ σχετικά με την άδεια οδήγησης (COM(95)0166 - C4-0262/95 - 95/0109 SYN)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι στο ψήφισμα του Ευρωπαϊκού Κοινοβουλίου της 11ης Μαρτίου 1994 σχετικά με το πρόγραμμα δράσης για την οδική ασφάλεια (1) εκφράζεται η επιθυμία για ένα ευρωπαϊκό σύστημα αδείας οδήγησης βάσει ελέγχου συμπεριφοράς του οδηγού και ζητείται από την Επιτροπή να συγκροτήσει ομάδα εργασίας που θα εξετάσει τη δυνατότητα μιας ευρωπαϊκής τοποθέτησης[semigr ]

_____________

(1) ΕΕ C91, 28.3.1994, σελ. 304

(Τροπολογία 2)

Παράρτημα Ια της οδηγίας 91/439/ΕΟΚ

Σημείο 2, σελίδα 1, σημείο β)

>Αρχικό κείμενο>

β) η αναγραφή του ονόματος του εκδίδοντος την άδεια κράτους μέλους είναι προαιρετική

>Κείμενο μετά την ψηφοφορία στο ΕΚ>

β) η αναγραφή του ονόματος του εκδίδοντος την άδεια κράτους μέλους

(Τροπολογία 4)

Παράρτημα Ια της οδηγίας 91/439/ΕΟΚ

Σημείο 2, Σελίδα 1, σημείο δ)

>Αρχικό κείμενο>

δ) τις πληροφορίες που αφορούν την εκδιδόμενη άδεια οι οποίες αναγράφονται ως εξής:

1. επώνυμο του κατόχου

2. όνομα του κατόχου

3. τόπος και ημερομηνία γέννησης του κατόχου

4. α. ημερομηνία έκδοσης της άδειας

β. ημερομηνία λήξης της διοικητικής ισχύος της άδειας

γ. αρμόδια αρχή εκδίδουσα την άδεια (μπορεί να αναγραφεί στη σελίδα 2)

5. αριθμός της άδειας

6. φωτογραφία του κατόχου

7. υπογραφή του κατόχου

(8. ) διαμονή, κατοικία ή ταχυδρομική διεύθυνση (προαιρετικά)

9. κατηγορίες ή υποκατηγορίες οχημάτων που έχει δικαίωμα να οδηγεί ο κάτοχος της άδειας (οι εθνικές κατηγορίες αναγράφονται με άλλο τύπο στοιχείων από τις εναρμονισμένες κατηγορίες)

>Κείμενο μετά την ψηφοφορία στο ΕΚ>

δ) τις πληροφορίες που αφορούν την εκδιδόμενη άδεια οι οποίες καταχωρούνται ως εξής:

1. επώνυμο του κατόχου

2. όνομα του κατόχου

3. τόπος και ημερομηνία γέννησης του κατόχου

4. α. ημερομηνία έκδοσης της άδειας

β. ημερομηνία λήξης της διοικητικής ισχύος της άδειας

γ. αρμόδια αρχή εκδίδουσα την άδεια (μπορεί να αναγραφεί στη σελίδα 2)

5. αριθμός της άδειας

6. φωτογραφία του κατόχου

7. υπογραφή του κατόχου

(8. ) διαμονή, κατοικία ή ταχυδρομική διεύθυνση (προαιρετικά)

9. κατηγορίες ή υποκατηγορίες οχημάτων που έχει δικαίωμα να οδηγεί ο κάτοχος της άδειας (οι εθνικές κατηγορίες αναγράφονται με άλλο τύπο στοιχείων από τις εναρμονισμένες κατηγορίες)

9α. αναγραφή της επιθυμίας του κατόχου να είναι δότης οργάνων (προαιρετικά)

(Τροπολογία 3)

Παράρτημα Ια της οδηγίας 91/439/ΕΟΚ

Σημείο 2, Σελίδα 1, σημείο δα) (νέο)

>Κείμενο μετά την ψηφοφορία στο ΕΚ>

δα) στις πληροφορίες αυτές μπορούν να προστεθούν προσωπικά στοιχεία του κατόχου τα οποία είναι ζωτικής σημασίας για την προστασία της ζωής του (κατόπιν αιτήσεως του ιδίου και κατόπιν υποβολής σχετικού ιατρικού πιστοποιητικού): 1. ομάδα αίματος καθώς και αλλεργίες, αιμοφιλία και άλλες ιατρικές πληροφορίες ζωτικής σημασίας (προαιρετικό).

(Τροπολογία 5)

Παράρτημα Ια της οδηγίας 91/439/ΕΟΚ

Σημείο 2, Σελίδα 1, σημείο ε) εισαγωγική πρόταση

>Αρχικό κείμενο>

ε) την ένδειξη «υπόδειγμα των Ευρωπαϊκών Κοινοτήτων» στην ή τις γλώσσες του εκδίδοντος την άδεια κράτους μέλους και την ένδειξη «άδεια οδήγησης» στις άλλες γλώσσες της Ευρωπαϊκής Κοινότητας σε ρόζ χρώμα ώστε να αποτελεί το φόντο της άδειας.

>Κείμενο μετά την ψηφοφορία στο ΕΚ>

ε) την ένδειξη «άδεια οδήγησης» στις άλλες γλώσσες της Ευρωπαϊκής Κοινότητας σε ρόζ χρώμα ώστε να αποτελεί το φόντο της άδειας.

(Τροπολογία 6)

Παράρτημα Ια της οδηγίας 91/439/ΕΟΚ

Σημείο 2, σελίδα 2, σημείο γ)

>Αρχικό κείμενο>

γ) ένα μικροεπεξεργαστή (προαιρετικό) Εκτός από τις διατάξεις που καθορίζονται στο σημείο 1 του παρόντος παραρτήματος, οι σχετικές με τον μικροεπεξεργαστή προδιαγραφές θα καθορισθούν μεταγενέστερα.

>Κείμενο μετά την ψηφοφορία στο ΕΚ>

γ) ένα μικροεπεξεργαστή (προαιρετικό) ή άλλες τεχνολογικές καινοτομίες. Εκτός από τις διατάξεις που καθορίζονται στο σημείο 1 του παρόντος παραρτήματος, οι σχετικές με τον μικροεπεξεργαστή προδιαγραφές ή άλλες τεχνολογικές καινοτομίες θα καθορισθούν μεταγενέστερα.

(Τροπολογία 7)

Παράρτημα Ια της οδηγίας 91/439/ΕΟΚ

Σημείο 2, Σελίδα 2, σημείο δ)

>Αρχικό κείμενο>

δ) Με σύμφωνη γνώμη της Επιτροπής μπορούν να προστεθούν χρώματα ή σημάνσεις (όπως ραβδωτοί κωδικοί, εθνικά σύμβολα, στοιχεία ασφάλειας, κλπ.) υπό την επιφύλαξη των λοιπών διατάξεων του παρόντος παραρτήματος.

>Κείμενο μετά την ψηφοφορία στο ΕΚ>

δ) Με σύμφωνη γνώμη της Επιτροπής μπορούν να προστεθούν χρώματα ή σημάνσεις (όπως ραβδωτοί κωδικοί, εθνικά σύμβολα, στοιχεία ασφάλειας, κλπ.) υπό την επιφύλαξη των λοιπών διατάξεων του παρόντος παραρτήματος. Οι εν λόγω δυνατότητες μπορούν να περιλαμβάνονται και στη σελίδα 1.

(Τροπολογία 8)

Παράρτημα Ια της οδηγίας 91/439/ΕΟΚ

Σημείο 3, σημείο αα) (νέο)

>Κείμενο μετά την ψηφοφορία στο ΕΚ>

αα) Τα κράτη μέλη δεσμεύονται να εισπράττουν μόνον το κόστος της έκδοσης της άδειας οδήγησης. Δεν εισπράττουν το οποιοδήποτε ετήσιο τέλος.

Ψήφισμα νομοθετικού περιεχομένου που περιλαμβάνει τη γνωμοδότηση του Ευρωπαϊκού Κοινοβουλίου επί της πρότασης οδηγίας του Συμβουλίου που τροποποιεί την οδηγία 91/439/ΕΟΚ σχετικά με την άδεια οδήγησης (COM(95)0166 - C4-262/95 - 95/0109 (SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0166 - 95/0109 (SYN),

- έχοντας κληθεί από το Συμβούλιο να γνωμοδοτήσει βάσει των άρθρων 189Γ και 75 της Συνθήκης ΕΚ (C4-0262/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (Α4- 0269/95),

1. εγκρίνει την πρόταση της Επιτροπής με τις τροποποιήσεις που επέφερε.

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, σημείο α) της Συνθήκης ΕΚ.

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο.

4. ζητεί να κληθεί να γνωμοδοτήσει εκ νέου στην περίπτωση που το Συμβούλιο προτίθεται να τροποποιήσει ουσιαστικά την πρόταση της Επιτροπής.

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.